
DUBROVAČKO-NERETVANSKA ŽUPANIJA
OPĆINA VELA LUKA
Načelnica

KLASA: 024-01/24-01/006
URBROJ:2117-21-01 
Vela Luka, 29.ožujka 2024.g.

Temeljem članka 35. b Zakona o lokalnoj i područnoj (regionalnoj) samoupravi (NN 33/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19, 144/20), te članka 41. Statuta Općine Vela Luka (SG 11/2021), podnosim


[bookmark: _Hlk84236308] IZVJEŠĆE O RADU NAČELNICE
za razdoblje srpanj – prosinac 2023. g.

1.UVOD
U svom radu  i djelovanju Načelnica je ograničena ovlastima  propisanim, u prvom redu, Zakonom o lokalnoj i područnoj (regionalnoj) samoupravi, ali i čl. 41. Statuta Općine Vela Luka. Odredbama Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) određeno je da neposredno izabrana načelnica predstavlja izvršno tijelo jedinice lokalne samouprave, zastupa jedinicu lokalne samouprave te je stoga on potpisnik svih ugovora koje Općina zaključuje s pravnim i fizičkim osobama.
[bookmark: _Hlk84458196]Sukladno zakonskim i statutarnim obvezama, Načelnica dva puta godišnje podnosi Općinskom vijeću izvješće o svom radu. Izvješće se podnosi u uobičajenoj formi, budući da niti propisom niti određenim smjernicama nije određena forma izvješća.

U predmetnom izvještajnom razdoblju održano  je pet radnih sjednica Općinskog vijeća. U okviru nadležnosti propisane Statutom Općine Vela Luka u ovom razdoblju Načelnica je utvrdila sljedeće prijedloge koje je proslijedila Općinskom vijeću na raspravu i donošenje, a Općinsko vijeće ih je u izvještajnom razdoblju donijelo u obliku kako slijedi:	
	
· 13. sjednica Općinskog vijeća, održana 6.rujna 2023.g.
· Odluka o izmjenama i dopunama Proračuna Općine Vela Luka za 2023.godinu
· Odluka o prihvaćanju Izmjena i dopuna Programa rada i javnih potreba Općine Vela Luka za 2023.godinu
· Odluka o kreditnom zaduženju Općine Vela Luka za modernizaciju javne rasvjete LED tehnologijom
· Odluka o davanju suglasnosti za provedbu parcelacije na kat.čest.zem. 31147 K.O. Vela Luka
· Odluka o izmjeni i dopuni Srednjoročnog (trogodišnjeg) plana davanja Koncesija za period od 2022. do 2024.
· Odluka o komunalnom linijskom prijevozu putnika u cestovnom prometu na području Općine Vela Luka
· Odluka o izmjenama i dopunama Odluke o plaći i drugim pravima Općinskog načelnika/ce iz radnog odnosa
· Odluka o izmjeni Odluke o nerazvrstanim cestama na području Općine Vela Luka
· Odluka o izmjeni i dopuni Odluke o ustrojavanju evidencije komunalne infrastrukture na području Općine Vela Luka


· 14. sjednica Općinskog vijeća, održana 6.studenog 2023.g.
· Odluka o osnivanju prava služnosti za polaganje vodovodnih cijevi u uvalama Slatina, Široka i Triporte 
· Odluka o redu na pomorskom dobru 
· Odluka o imenovanju Stručnog povjerenstva za provođenje postupka koncesije za obavljanje  komunalnog linijskog prijevoza putnika u cestovnom prometu na području Općine Vela Luka
· Polugodišnji izvještaj o izvršenju Proračuna Općine Vela Luka za 2023.godinu 
· Izvješće o radu načelnice za razdoblje siječanj – lipanj 2023.g. 

· 15.  sjednica Općinskog vijeća, održana 28.studenog 2023.g.
· Odluka o  visini poreznih stopa godišnjeg poreza na dohodak na području Općine Vela Luka
· Odluka o koncesiji za obavljanje komunalnog linijskog prijevoza putnika u cestovnom prometu  na području Općine Vela Luka  i  raspisivanju natječaja
· Odluka o namjeri davanja koncesije za obavljanje komunalno linijskog prijevoza putnika u cestovnom prometu na području Općine Vela Luka  


· 16.sjednica Općinskog vijeća, održana 13.prosinca 2023.g.
· Odluka o visini cijene usluga Dječjeg vrtića Radost Vela Luka
· Odluka o osnivanju prava služnosti za polaganje elektroenergetskog kabela u uvali Prapatna, na k.č.z. 31156/6, K.O. Vela Luka
· Odluka o porezima Općine Vela Luka
· Pravilnik o davanju na privremeno korištenje javnih površina na području Općine Vela Luka 
· Odluka o  privremenoj zabrani izvođenja građevinskih radova na području Općine Vela Luka u 2024.godini 


· 17.sjednica Općinskog vijeća, održana 20.prosinca 2023.g.
· Odluka o 2. Izmjenama i dopunama  Proračuna Općine Vela Luka za 2023. godinu
· Odluka o prihvaćanju 2. Izmjena i dopuna Programa rada i javnih potreba Općine Vela Luka za 2023. godinu
· 2. Izmjene i dopune Programa rada i javnih potreba Općine Vela Luka
· Proračun Općine Vela Luka za 2024. godinu i projekcije za 2025. i 2026. godinu
· Odluka o izvršavanju Proračuna Općine Vela Luka za 2024.godinu 
· Odluka o prihvaćanju Programa rada i javnih potreba Općine Vela Luka za 2024. godinu
· Program rada i javnih potreba Općine Vela Luka za 2024. godinu 
· Odluka o usvajanju Godišnje analize stanja sustava civilne zaštite na području Općine Vela Luka u 2023. godini 
· Godišnja analiza stanja sustava civilne zaštite na području Općine Vela Luka
· Godišnji plan razvoja sustava civilne zaštite na području Općine Vela Luka u 2024.godini
· Odluka o agrotehničkim mjerama na poljoprivrednom zemljištu i mjerama zaštite od požara na poljoprivrednom zemljištu, šumama i šumskom zemljištu i mjerama za uređivanje i održavanje poljoprivrednih rudina na području Općine Vela Luka
· Plan korištenja javnih površina i cjenik za davanje na privremeno korištenje javnih površina na području Općine Vela Luka
· Odluka o izmjeni i dopuni Odluke o koeficijentima za obračun plaća službenicima i namještenicima (1. izmjene)

2. AKTIVNOSTI NAČELNICE KAO NOSITELJA JAVNE IZVRŠNE VLASTI

2.1.Akti načelnice

Statutom Općine Vela Luka (članak 39.) propisane su ovlasti načelnice. 
U ovom periodu donijela sam akte kako slijedi:
· [bookmark: _Hlk167830066]Odluka o isplati paušalne naknade za podmirivanje troškova prehrane službenika i namještenika Općine Vela Luka
· Odluka o isplati paušalne naknade za podmirivanje troškova prehrane zaposlenicima ustanova u vlasništvu Općine Vela Luka
· Odluka o sufinanciranju projekata u izdavaštvu
· Odluka o sufinanciranu športskih manifestacija
· Odluka o sufinanciranju manifestacija i projekata udruga iz područja kulture
· Odluka o sufinanciranju projekata zaštite okoliša
· Odluka o imenovanju predstavnice Općine Vela Luka u udruzi Lokalna akcijska grupa LAG 5
· Odluka o započinjanju postupka strateške procjene utjecaja na okoliš  Izmjena i dopuna prostornog plana uređenja Općine Vela Luka
· Lista deficitarnih zanimanja za školsku/akademsku godinu 2023./2024.
· Odluka o broju i visini stipendija za školsku/akademsku godinu 2023./2024. 
· Izmjene i dopune Pravilnika o unutarnjem redu Općine Vela Luka
· Odluka o imenovanju Stručnog povjerenstva  za provođenje postupka koncesije za obavljanje komunalno linijskog prijevoza putnika u cestovnom prometu na području Općine Vela Luka. 
· Odluka o osnovici za obračun plaće službenika i namještenika u Upravnim tijelima Općine Vela Luka 
· Odluka o osnovici za obračun plaće  zaposlenicima ustanova u vlasništvu Općine Vela Luka 
Navedeni akti objavljeni su u Službenim glasnicima Općine Vela Luka u 2023.g., a uz donošenje istih sklopila sam niz Ugovora, te sam zastupala Općinu u sudskim i drugim postupcima, a sve u skladu sa zakonskim i podzakonskim propisima, odnosno općim i pojedinačnim aktima Općine Vela Luka.


3.JAVNOST RADA NAČELNICE

3.1.Informiranje javnosti 
Vodeći računa o javnosti svog rada, kontinuirano sam informirala mještane o radu i rezultatima rada putem općinske web stranice, facebook stranice Općine Vela Luka, vlastite facebook stranice (kao načelnica), radijskih emisija te ostalih tiskanih medija, televizijskih emisija te portala  s ciljem predstavljanja rada i podizanja razine opće informiranosti mještana o radu njihove lokalne samouprave

3.2. Protokolarne i društvene aktivnosti te događanja i kulturne manifestacije

Tijekom ovog izvještajnog razdoblja redovito sam se odazivala svim značajnijim pozivima i društvenim događanjima uvijek kada sam bila u mogućnosti, a u slučaju spriječenosti upućivala sam predsjednika i potpredsjednike Općinskog vijeća te pročelnike upravnih odjela Općine Vela Luka s obzirom da sukladno  Zakonu o lokalnoj i područnoj (regionalnoj) samoupravi Načelnica nema zamjenika.  

Neke od protokolarnih i društvenih aktivnosti na kojima sam prisustvovala:

· Izložba fotografija povodom povodom 70.obljetnice Srednje škole Vela Luka
· Otvaranje festivala djeteta “Mala Vela Luka”
· Svečana Skupština povodom 130.obljetnice Narodne glazbe Vela Luka
· Manifestacija “Trag u beskraju”
· Otvaranje Festivala djeteta “Mala Vela Luka”
· Obilježeno stradanje u Potirni 
· Dani Korčulanskog maslinovog ulja – 20 godina udruge Maslinara Vela Luka
· Polaganje vijenaca povodom blagdana Svih svetih
· Manifestacija “Stajun od lumblije”
· Polaganje vijenaca na Dan sjećanja na žrtve Domovinskog rata i Dan sjećanja na žrtvu Vukovara i Škabrnje
· 76. godišnjica rođenja Olivera Dragojevića
· Svečani protokolarni prijem Općine Vela Luka

3.3.Sastanci i službena putovanja

Istaknula bi : 
· Prisustvovanje na konferenciji „Zajedno na putu zelene tranzicije/ Together on the Way of Green Transition“  koju je organizirala Europe direct Korčula u partnerstvu s Pokretom otoka, a koja se održala 12. listopada 2023. godine u gradu Korčuli, u hotelu Liburna.

· 14.11. Dubrovnik - sudjelovanje na sastanaku 14. studenog, 2023. u prostorijama RA DUNEA zbog prioritetnih projekata Općine Vela Luka, a nastavno na objavu kriterija za odabir operacija iz ITP programa, za potrebe prijave na budući javni poziv MRRFEU-a
· 14.11. Dubrovnik – sudjelovanje na sastanku kod direktora Elektrojuga nastavno na projekte elektrifikacije na području Općine Vela Luka
· 15.11. Zagreb – sudjelovanje na sastanku u prostorijama Ministarstva regionalnog razvoja i fondova EU na temu prioritetnih projekata Općine Vela Luka, a nastavno na objavu kriterija za odabir operacija iz ITP programa
· 15.11. Jastrebarsko – svečana sjednica Gradskog vijeća Jastrebarsko
· 16.11. Jastrebarsko – sudjelovanje na prezentaciji GIS programa u gradu Jastrebarskom, prezentaciji projekta Aglomeracije i programa poduzetništva i obrtništva
· 17.11. Zagreb – sudjelovanje na sastanku s ministrom Bačićem u Ministarstvu graditeljstva, prostornog uređenja i državne imovine 
· 17.11. Zagreb -sastanak na HRT-u vezano za održavanje manifestacije „Trag u beskraju“
· Svakodnevno primanje stranaka i rješavanje njihovih problema i zahtjeva
· Redovito sam sudjelovala na sjednicama Predsjedništva, Turističkog vijeća, Nadzornog odbora i Skupština t.d. Komunalac, Komunalne djelatnosti, Poduzetnički inkubator, Skupštine Turističke zajednice, Skupštine DVD-a
· Redovito sam sudjelovala u radu Odbora za komunalnu infrastrukturu, Odbora za financije i proračun, Odbora za gospodarstvo i poljoprivredu, Socijalnog vijeća, Odbora za sport, kulturu i tehničku kulturu i Odbora za poljoprivredu i gospodarstvo, Odbora za Statut i Poslovnik.
· Sudjelovala sam u sastancima i događanjima koji su organizirani u organizaciji Općine te trgovačkih društava. 


4.UPRAVNI ODJELI

4.1. Upravni odjel za opće i imovinsko-pravne poslove

U skladu s ovlastima kooordinirala sam djelokrug rada Upravnog odjela za opće i imovinsko-pravne poslove:   

· Davala sam upute za postupanja punomoćnicima u sporovima ili pojedinačnim ispravnim postupcima koje vodi Općina Vela Luka, kao  tužena stranka, tužiteljica ili predlagateljica (sporovi su uglavnom za utvrđenje vlasništva nekretnina).

· Poduzimala sam  aktivnosti oko rješavanja imovinskopravnih odnosa u svrhu izgradnje sustava odvodnje i pročišćavanja otpadnih voda u sklopu projekta Aglomeracija Vela Luka.

· Nastavilo se s rješavanjem imovinsko-pravnih odnosa za polaganje vodovodnih cijevi u uvalama Slatina, Široka i Triporte, Procrpne stanice Vela Luka s spojnim cjevovodom, Vodosprema Stani – Vela Luka.

· Pristupilo se izradi procjene tržišne vrijednosti nekretnina za potrebe kupnje zemljišta za novi vatrogasnim dom i proširenje ceste

· Provedeni su postupci za davanje u zakup poslovnih prostora u vlasništvu  općine, te sklopljeni i solemnizirani ugovori (kao ovršne isprave) o zakupu  s zakupnicima

· Pokrenuti su postupci i pribavljana dokumentacija za uknjižbu određenog broja nerazvrstanih cesta izgrađenih prije 2011. godine, te temeljem Zakona o cestama poneseni zahtjevi za uknjižbu cesta kao javnog dobra u općoj uporabi kao neotuđivo vlasništvo općine, slijedom čega su uknjižene nerazvrstane ceste.

· Koordinirala sam ažuriranje popisa sporova i uknjižbe ostalih nekretnina na općinu.

· Pratila sam i usmjeravala službeničke aktivnosti u upravnom odjelu u poslovima: Ustroj i svakodnevno ažuriranje sporova, nekretnina, ugovora u području imovinskopravnih odnosa
· Ostali poslovi vezani uz rad Općine, Općinskog vijeća, radnih tijela i povjerenstava, ustanova, trgovačkih društava:


4.2. Upravni odjel za proračun i financije

U skladu s ovlastima kooordinirala sam djelokrug rada Upravnog odjela za proračun i financije. 

4.2.1.Proračun
· Plan proračuna za 2023. godinu je iznosio 3.784.508,00 eura.

· 1. Izmjene i dopune proračuna 
[bookmark: _Hlk160619834]Općinsko vijeće je na 13. sjednici održanoj dana 06.09.2023. godine, donijelo 1. Odluku o Izmjenama i dopunama proračuna Općine Vela Luka za 2023. godinu (Službeni glasnik Općine Vela Luka broj 08/23). Ovim 1. Izmjenama i dopunama Proračun je smanjen za 3,24 %, s planiranih 3.784.508,00 EUR na 3.661.967,00 EUR. 
U Proračun je uvršten ostvareni rezultat u iznosu od 68.400,00 EUR (višak Općine 64.118,00 EUR i višak proračunskih korisnika 4.282,00 EUR).

· Upute za izradu proračuna i financijskih planova

Na temelju „Uputa za izradu proračuna JLP(R)S za razdoblje 2024.-2026.”, koje    Ministarstvo financija dostavlja svim jedinicama lokalne i područne (regionalne)       samouprave do 20. kolovoza tekuće godine (dobili smo ih e-mailom 12.09.), a sukladno čl. 26 stavak 2. Zakona o proračunu, Općina je sastavila “Upute za izradu proračuna i financijskih planova proračunskih korisnika Općine Vela Luka za razdoblje 2024.-2026.” i dostavila ih je 04.10.2023. godine svojim proračunskim korisnicima (objavljene su i na internet stranici Općine Vela Luka).

· 2. Izmjene i dopune proračuna

Općinsko vijeće je na 17. sjednici održanoj dana 20.12.2023. godine, donijelo 2. Odluku o Izmjenama i dopunama proračuna Općine Vela Luka za 2023. godinu (Službeni glasnik Općine Vela Luka broj 14/23). Ovim 2. Izmjenama i dopunama Proračun se je povećao za 0,28%, s planiranih 3.661.967,00 EUR na 3.672.133,00 EUR. 

· Plan proračuna za 2024. s projekcijama za 2025. i 2026. godinu

Proračun Općine Vela Luka za 2024. godinu, zajedno s projekcijama za 2025. i 2026. godinu je usvojen na toj istoj 17. sjednici održanoj 20.12.2023. godine (Službeni glasnik Općine Vela Luka broj 15/23). Plan proračuna za 2024. godinu iznosi 4.622.167,00 eura. Uz proračun je donesena  i Odluka o izvršavanju proračuna Općine Vela Luka za 2024. godinu.

4.2.2.  Polugodišnji izvještaj o izvršenju proračuna za 2023. godinu
Upravni odjel za proračun i financije dostavio je Načelnici Polugodišnji izvještaj o izvršenju proračuna za 2023. godinu, dana 15.09.2023. a Načelnica je isti dostavila Predsjedniku općinskog vijeća 28.09.2023. radi daljnjeg postupanja. Općinsko vijeće je na svojoj 14. sjednici održanoj 06.11.2023.godine, donijelo Polugodišnji izvještaj o izvršenju proračuna za 2023. godinu (Službeni glasnik Općine Vela Luka broj 11/23). 

Skraćeni izvještaj o prihodima i rashodima, primicima i izdacima u EUR (Proračun Općine s proračunskim korisnicima)

	Razred
	OPIS
	Izvorni plan 2023. (usvojen 21.12.22.)
	I. Izmjene i dopune plana (06.09.23.)
	II. Izmjene i dopune plana (20.12.23.)
	Izvršenje 
01-06/23 (06.11.23.)
	Izvršenje
 07-12/23
(8-6)
	Izvršenje
 01-12/23
 


	1.
	2.
	3.
	4.
	5.
	6.
	7.
	8.

	6
	Prihodi poslovanja

	2.901.964,00
	3.012.707,00
	3.150.673,00
	1.256.153,55
	1.893.370,89
	3.149.524,44

	7
	Prihodi od prodaje nefinancijske imovine
	179.253,00

	157.800,00
	25.000,00
	232,29
	1.095,12
	1.327,41

	8
	Primici od financ.imovine i zaduživanja
	423.060,00
	423.060,00
	428.060,00
	24.342,96
	69.944,92
	94.287,88

	9
	Višak prihoda iz prethodnih godina
	280.231,00

	68.400,00
	68.400,00
	68.399,78
	-5.019,09
	63.380,69

	
	Ukupno prihodi i primici + višak 
	3.784.508,00
	3.661.967,00
	3.672.133,00
	1.349.128,58
	1.959.391,84
	3.308.520,42

	3
	Rashodi poslovanja

	2.311.079,00
	2.285.916,00
	2.289.328,00
	1.017.679,46
	1.117.977,22
	2.135.656,68

	4
	Rashodi za nabavu nefinancijske imovine
	1.449.538,00
	1.370.298,00
	1.377.052,00
	155.439,77
	359.998,15
	515.437,92

	5
	Izdaci za financijsku imovinu i otplate zajmova
	23.891,00
	5.753,00
	5.753,00
	5.752,88
	0,00
	5.752,88

	
	Ukupno rashodi i izdaci
	3.784.508,00
	3.661.967,00
	3.672.133,00
	1.178.872,11
	1.477.975,37
	2.656.847,48



Višak prihoda iz prethodnih godina je umanjen za 5.019,09 eura. Odnosi se na ispravak knjiženja iz ranijih godina u Općini za 4.893,67 eura i u DV Radost za 125,42 eura.

4.2.3.  Financijski izvještaji u izvještajnom razdoblju od 01.07.-31.12.2023.
U ovom izvještajnom razdoblju izrađeni su i dostavljeni slijedeći financijski izvještaji:

· Dana 07.07. dostavljeni su Ministarstvu financija, direktno putem njihove aplikacije, sastavljeni financijski izvještaji za razdoblje od 01.01. -30.06.2023. godine, razine 22, a koji obuhvaćaju evidentirane poslovne događaje na razini Općine, a čine ga Izvještaj o prihodima i rashodima, primicima i izdacima (PR-RAS), Izvještaj o obvezama (Obveze) i Bilješke.

· Dana 20.07. dostavljeni su Ministarstvu financija, direktno putem njihove aplikacije, konsolidirani financijski izvještaji za razdoblje od 01.01. -30.06.2023. godine, razine 23, a koji obuhvaćaju evidentirane poslovne događaje na razini Općine i na razini proračunskih korisnika Općine Vela Luka. Sastoje se od istih financijskih izvještaja kao i razina 22, samo se izrađuju i predaju kao objedinjeni financijski izvještaji Općine i njenih proračunskih korisnika Centra za kulturu Vela Luka, Dječjeg vrtića “Radost” i Knjižnice „Šime Vučetić“.

· Dana 09.10. dostavljeni su Ministarstvu financija, direktno putem njihove aplikacije, sastavljeni financijski izvještaji za razdoblje od 01.01. -30.09.2023. godine, razine 22, a koji obuhvaćaju evidentirane poslovne događaje na razini Općine, a čine ga Izvještaj o prihodima i rashodima, primicima i izdacima (PR-RAS), Izvještaj o obvezama (Obveze) i Bilješke.

4.2.4. Fiskalna odgovornost
Na temelju članka 16. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine br. 95/19), Ministarstvo financija i Općina obavljaju formalnu i suštinsku kontrolu predanih im Izjava o fiskalnoj odgovornosti za 2022. godinu.
· Ministarstvo financija je 29.11.2023. godine putem e-mail-a zatražilo od Općine pismene dokaze na određena pitanja iz Upitnika. Dokazi (skenirani dokumenti) za provjeru podataka iz Upitnika o fiskalnoj odgovornosti su dostavljeni Ministarstvu financija kroz njihovu aplikaciju elektroničkim putem 14.12.2023. godine.
· Općina Vela Luka je 14.12.2023. pismenim putem zatražila od svojih proračunskih korisnika i trgovačkih društava iz svoje nadležnosti dokaze za provjeru određenih pitanja iz Upitnika.

4.2.5. Hrvatske vode
Dana 06.09.2023. uputili smo Hrvatskim vodama zamolbu za sufinanciranje projekta izmjere kuća za povećanje naplate komunalne naknade i naknade za uređenje voda. Nakon toga, smo im dostavili tražene podatke, temeljem kojih su donijeli odluku o postotku sufinanciranja navedene izmjere kuća (Hrvatske vode 38,30 % i Općina 61,70 %). Hrvatske vode sufinanciraju u manjem postotku jer osim za komunalnu naknadu i naknadu za uređenje voda, navedeni podaci izmjere se koriste i za razrez poreza na kuće za odmor. 
Sklopili smo ugovor s Hrvatskim vodama o sufinanciranju revidiranja baze komunalne naknade 17.11.2023. godine. Istog dana je napravljen zahtjev za doznaku sredstava po ugovoru o sufinanciranju revidirane baze komunalne naknade Općine Vela Luka u 2023. godini na iznos od 12.651,15 eura (38,30 % ukupne vrijednosti ugovorenih usluga 33.031,73 eura), a koji su nam HRVATSKE VODE uplatile na žiro-račun dana 12.12.2023.godine.

4.2.6. Postupak ishodovanja kredita kod HBOR-a za modernizaciju javne rasvjete LED tehnologijom                                                                                                                                             U 2023. godini Općina Vela Luka se je planirala zadužiti u iznosu od 328.772,00 € za modernizaciju javne rasvjete LED tehnologijom. Troškovnik navedenog projekta je napravljen u rujnu 2022. godine. Iz HBOR-a su nam dostavili popis podataka potrebnih za sastavljanje indikativne ponude. HBOR-ova indikativna ponuda je sadržana u Odluci o kreditnom zaduženju. Općinsko vijeće je na svojoj 13. sjednici održanoj 06. rujna 2023. donijelo Odluku o kreditnom zaduženju Općine Vela Luka za modernizaciju javne rasvjete LED tehnologijom. Odmah po donošenju Odluke se je uputio zahtjev za izdavanje suglasnosti za dugoročno zaduživanje Ministarstvu financija. Vlada RH je donijela Odluku o davanju suglasnosti Općini Vela Luka za zaduženje kod HBOR-a 23.11.2023. godine, koju smo odmah proslijedili HBOR-u. Nakon toga, smo od HBOR-a 27.11.2023. dobili popis dokumentacije koju moramo prikupiti, popuniti i dostaviti HBOR-u. Dio dokumentacije im je dostavljen e-mailom 12.12.2023. (statut Općine, kratki opis projekta i trenutno stanje projekta, tehnička dokumentacija, tablice klijenta, izjavu o potporama, upitnik o zaštiti okoliša, konačne rezultate izbora načelnice, presliku osobne iskaznice načelnice, godišnji financijski izvještaj Općine za protekle dvije godine i plan godišnjeg proračuna), a dokumente koje je trebalo ovjeriti pečatom i potpisom smo dostavili 13.12.2023. poštom (zahtjev za kredit, izjava o prihvatljivosti klijenta, izjava o povezanim osobama, upitnik za pravne osobe i obrazac IZJS, prazan jer trenutno Općina nema kreditnih zaduženja). Sredstva navedenog kredita nisu se realizirala u 2023. godini kako je bilo planirano, te smo predmetni projekt planirali i u 2024. godini.

4.2.7. Ostala izvješća 
· Dana 08.09.2023. napravljeno je Polugodišnje izvješće o radu Upravnog odjela za proračun i financije za razdoblje 01-06/2023 i predano je Načelnici.

· Dana 23.11.2023. izrađen je i dostavljen Državnom zavodu za statistiku Godišnji izvještaj o zaposlenima i isplaćenoj plaći za 2022. godinu (RAD-1G).

· Upravni odjel za proračun i financije, uz poslove naplate, planiranja, praćenja i izvještavanja, obavljao je redovito sve računovodstvene poslove i poslove obračuna plaća za Općinu i njene proračunske korisnike Centar za kulturu Vela Luka, Dječji vrtić “Radost” i Narodnu knjižnicu „Šime Vučetić“. Redovno su obračunavane i isplaćivane naknade Predsjedniku općinskog vijeća, naknade za novorođenu djecu, stipendije, obračuni PDV-a i odrađivani drugi poslovi sukladno Pravilniku o unutarnjem redu upravnih tijela Općine Vela Luka. Povećan je obim poslova u našem upravnom odjelu, radi Projekta „Radost za obitelj”, Projekta „Pomažemo zajedno”, Projekta uređenja memorijalne zbirke „Oliver Dragojević”, manifestacije „Trag u beskraju”, isplate jednokratne naknade, Božićnice umirovljenicima (naručivanje poklon-kartica, isplate u gotovini kad je ponestalo poklon kartica, popunjavanje i predaja JOPPD obrazaca) kao i postupka ishodovanja kredita kod HBOR-a. Ovu godinu su po prvi put poslana rješenja o razrezu poreza na kuću za odmor Velolučanima, jer su ranije uvijek bili oslobađani plaćanja. Te obveznike nismo imali u evidenciji te ih je trebalo unijeti u program (sve one do čijih smo podataka došli, budući da se nitko nije samostalno prijavio Općini). Po primitku rješenja o razrezu poreza na kuću za odmor, jako puno mještana je dolazilo u naš ured izraziti nezadovoljstvo. Nakon objašnjenja, većina mještana je prihvatila da je to njihova nova obveza u skladu s Zakonom, a trećina njih se je žalila. Općina je zaprimila 77 pismenih žalbi na porez na kuću za odmor za 2023. godinu koje je upravni odjel zaprimio i proslijedio drugostupanjskom tijelu na postupanje. 

4.3. Upravni odjel za gospodarenje prostorom i komunalne djelatnosti

Koordinirala sam djelokrug rada Upravnog odjela za gospodarenje prostorom i komunalne djelatnosti: 

 4.3.1.Prostorno – planska i ostala dokumentacija
Koordinirala sam aktivnosti u području prostorno-planske i druge dokumentacije

· Konstantno prikupljanje i analiza primjedbi građana na PPUO Vela Luka i UPU Poduzetničke zone Vela Luka (UPU PZVL), te primjedbi na radne materijale  UPU Plitvine i UPU Gradina, koji su objavljeni na www.velaluka.hr prije nekoliko godina. 
· PPUOVL - U razdoblju na koje se odnosi  ovaj izvještaj je nastavljena procedura IDPPUOVL,  odnosno u tom razdoblju je  DNŽ - Upravni odjel za zaštitu okoliša i komunalne poslove tražio je od Općine Vela Luka neke korekcije Prijedloga Izmjena i dopuna Plana vezane za zaštitu okoliša i prirode. Nakon toga je isti Upravni odjel donio Rješenje (KLASA: UP/1-352-01/23-02/03, URBROJ: 21 17-09/2-23-07, od 15. rujna 2023.g.), kojim je određeno da se uz poštivanje uvjeta zaštite prirode, za IDPPUOVL može isključiti značajan negativni utjecaj na ciljeve očuvanja i cjelovitost područja ekološke mreže te su iste Izmjene i dopune prihvatljive za ekološku mrežu i nije potrebno provesti Glavnu ocjenu prihvatljivosti za ekološku mrežu. Nakon toga odrađeno je slijedeće:
· Donijela sam Odluku o započinjanju postupka Strateške procjene utjecaja na okoliš Izmjena i dopuna Prostornog plana uređenja Općine Vela Luka (Službeni glasnik Općine Vela Luka br. 10/2023)
· 19.10.2023.g. objavljena je na www.velaluka.hr Informacija o izradi studije Strateške procjene utjecaja na okoliš Izmjena i dopuna Prostornog plana uređenja Općine Vela Luka
· 19.10.2023.g. javnopravnim tijelima je postavljen Zahtjev za davanje mišljenja o sadržaju studije Strateške procjene utjecaja na okoliš Izmjena i dopuna Prostornog plana uređenja Općine Vela Luka
· Izrađivač studije Strateške procjene utjecaja na okoliš IDPPUOVL (tvrtka Zeleni servis d.o.o. iz Splita) je započela izradu te studije, čija radna verzija je kasnije isporučena Općini Vela Luka u veljači 2024.g.


4.3.2. Aktualni projekti 
· Izgradnja spoja novog Pomorsko – putničkog terminala na sustav javne odvodnje
 Radovi su završeni polovicom svibnja, a dana 19. lipnja putem sustava e-dozvole podneseni  su zahtjevi za izdavanje uporabnih dozvola: 
1. ID ZAHTJEVA: P20230619-1303457-203 za gradevinu infrastrukturne namjene vodnogospodarskog sustava(cjevovod odvodnje otpadnih voda), 2.a skupine * crpna stanica CS1
 2. ID ZAHTJEVA: P20230619-1303487-ZO3 za gradevinu infrastrukturne namjene vodnogospodarskog sustava (cjevovod odvodnje otpadnih voda), 2.a skupine - gravitacijski kolektor GK1 i tladni cjevovod TC1. 
Sukladno Zakonu o gradnji čl.140 nadležno upravno tijelo bilo je  dužno u roku od trideset, odnosno petnaest dana od dana primitka urednog zahtjeva za izdavanje uporabne dozvole obaviti tehnički pregled međutim isti je sazvan tek za dan 2.kolovoza. Krajem rujna ishođene su uporabne dozvole po oba zahtjeva. Time je Općina Vela Luka ispunila sve svoje obaveze koje su bile nužne između ostalog da bi terminal dobio uporabnu dozvolu. 

· Uređenje nerazvrstanih cesta
Zbog kašnjenja u realizaciji projekta, a koji se dogodio zbog izjavljene žalbe u javnoj nabavi, radovi nisu odrađeni u 2023.g.U ovom izvještajnom razdoblju odrađeno je tamponiranje makadamskih cesta u predjelima Humić, Stračinčica,  Žukova, Poplat. 

· Memorijalna zbirka “Oliver Dragojević”
Tijekom 2023. nastavilo se s radovima na uređenju zbirke sukladno odobrenima sredstvima Ministarstva kulture i medija. Također, nastavilo se s izradom Idejne Muzeološke koncepcije. Dana 26. srpnja 2023., Hrvatsko muzejsko vijeće odobrilo je Idejnu Muzeološku koncepciju. U konferencijskoj dvorani hotela Korkyra 31.srpnja predstavljen je projekt Memorijalne muzejske zbirke "Oliver Dragojević". Projekt su predstavili ministrica kulture i medija dr. sc. Nina Obuljen Koržinek, načelnica općine Vela Luka Katarina Gugić te članovi Radne skupine dr. sc. Dinko Radić, Ela Jurdana, Nikolina Jelavić Mitrović i Marko Padovan. Predstavljanju su uz članove obitelji Dragojević nazočili i potpredsjednik Vlade i ministar graditeljstva Branko Bačić, potpredsjednica Sabora Sabina Glasovac, članovi Radne skupine Hrvoje Manenica i Ante Gelo te ravnateljica Uprave za arhive, knjižnice i muzeje Anuška Deranja Crnokić. Nakon upoznavanja s muzeološkom koncepcijom razgledao se prostor budućeg stalnog postava te upoznalo s dosad realiziranim radovima.

· Uređenje Meneginove kuće

Kako smo i najavili početkom godine, krajem 2023.g. završeno je uređenje krova Meneginove kuće. Ova faza uključivala je sanaciju krovišta. Radovi na uređenju 1.faze iznosili su 33.091,31€, a financirali su se iz Općinskog proračuna. Izvođač radova Angul gradnja j.d.o.o. 

· Sustav električnih javnih bicikala na području Općine Vela Luka
Zbog kašnjenja u realizaciji projekta, a koji se dogodio zbog izjavljene žalbe u javnoj nabavi, radovi nisu odrađeni u 2023.g.

· Odobren projekt uređenja park šume otočića Ošjak 
Odobren je projekt kojim će se obuhvatiti čišćenje, uređenje i sanacija postojećih staza, uređenje prostora vrha otoka, s formiranjem platoa, uređenje postojećeg pristaništa s postavom informativnih tabli s informacijama o otoku, edukativnih ploča te opremanjem kantama za smeće i klupama, krajobrazno uređenje prostora sadnjom autohtonog bilja i stabala. Ukupna vrijednost projekta iznosi 312.450,68 eura. Općina se prijavila na Javni poziv sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina i odobreno je 80% sredstava od strane Fonda za zaštitu okoliša i energetske učinkovitosti, u iznosu od 249.969,00 eura, a preostali dio investicije financirat će Općina Vela Luka. Izrađen je idejni projekt koji uključuje arhitektonski projekt, projekt krajobraznog uređenja i troškovnik te je ishodovana suglasnost Javne ustanove za upravljanje zaštićenim dijelovima prirode Dubrovačko-neretvanske županije i Hrvatskih šuma. 

· Novi kompaktor za odlagalište Sitnica 
U kolovozu 2023 izvršena je isporuka kompaktora za odlagalište Sitnica, a njegovu nabavku financirali su Fond za zaštitu okoliša i energetsku učinkovitost i zajednički Općine Vela Luka i Blato. Vrijednost kompaktora je 446.090,82 eura, a isporučitelj je tvrtka GRADATIN d.o.o.

· Komunalni linijski prijevoz putnika
Općinsko vijeće donijelo je sve potrebne Odluke te je pripremljena dokumentacija za raspisivanje koncesije za komunalni linijski prijevoz putnika. Natječaj je raspisan 27.prosinca, a nakon što je terminal ishodio privremenu uporabnu dozvolu. 

· Elektrifikacija
Krajem rujna započeli su radovi na postavljanju rasvjetnih stupova od Grebena do novog terminala. Radovi su se financirali iz proračuna Općine, a radove na postavljanju su izvršili djelatnici t.d. Komunalne djelatnosti d.o.o. Kabeli su položeni i u smjeru od uvale Mikulina prema uvali Tudorovica. 

· Modernizacija javne rasvjete led tehnologijom
Općina Vela Luka izradila je projekt modernizacije javne rasvjete led tehnologijom na području Općine Vela Luka. Vrijednost projekta je 1.981,700.00 kn plus PDV, sveukupno 2,477,125.00 kn. Postojeće svjetiljke zaostaju za suvremenim, većina ih je zastarjela i kao takve stvaraju nepotreban trošak u održavanju. Kako bi se postigao viši stupanj energetske učinkovitosti predmetnog sustava javne rasvjete potrebno je zamijeniti postojeće neučinkovite svjetiljke. Postojeće neučinkovite svjetiljke zamijenit će se visoko efikasnim LED svjetiljkama, s kvalitetnom optikom i višim stupnjem energetske efikasnosti. Za razliku od postojećih one udovoljavaju i ekološke zahtjeve od svjetlosnog onečišćenja. Ovim projektom obuhvaćena je modernizacija 517 postojećih svjetiljki te zadržavanje 10 led svjetiljki. Navedeni projekt namjeravamo realizirati putem HBOR-ovog kredita za javnu rasvjetu, ali isti ne utječe na izračun zaduženosti Općine te bi se plaćao iz ušteda. Dana 6.rujna Općinsko vijeće je donijelo Odluku o kreditnom zaduženju za ovaj projekt. Dana 23.studenog na sjednici Vlade Republike Hrvatske donesena je Odluka o davanju suglasnosti Općini Vela Luka za zaduženje kod Hrvatske banke za obnovu i razvitak.

4.3.3. Projektna dokumentacija objekata i cesta, te ostala dokumentacija
· Praćenje izrade Studije prometnog uređenja Vele Luke  i davanje ulaznih podataka. Radna verzija Studije je isporučena 15.09.2023.g. te se pristupilo fazi davanja primjedbi na studiju od strane Općine.  

· Sudjelovanje u radu projektnog tima kod projekta "Odvodnja otpadnih voda i vodoopskrba u Veloj Luci, otok Korčula" odnosno izrade studijske, projektne i natječajne dokumentacije za sustav odvodnje otpadnih voda  u  aglomeraciji Vela Luka. U razdoblju na koje se odnosi ovo Izvješće radilo se na imovinsko-pravnim odnosima, odnosno na osnivanju prava služnosti za izgradnju sustava odvodnje otpadnih voda, u trupu nerazvrstanih cesta.

· Konstantna izrada novih prijedloga probijanja poljskih odnosno protupožarnih putova na teritoriju Općine Vela Luka

4.3.4.Ostalo
· Izrada raznih rješenja (komunalni doprinos, naknada za legalizaciju, itd.) i naplata po njima
· Izrada raznih ugovora i odobrenja iz djelokruga odjela (najam javne površine i ostalo)
· Izdavanje posebnih uvjeta gradnje i raznih potvrda (potvrde glavnih projekata, posebni propisi, itd.)
· Nadzor korištenja javnih površina 
· Nadziranje prometa u mirovanju i regulacija prometa
· Konstantno dopunjavanje baze podataka o kućama na teritoriju Općine Vela Luka (uvale i poljoprivredno zemljište, te jednim manjim dijelom u Veloj Luci)

4.4. Upravni odjel za društvene djelatnosti, poljoprivredu i gospodarstvo

Koordinirala sam djelokrug rada Upravnog odjela za društvene djelatnosti, poljoprivredu i gospodarstvo

                                               4.4.1. Socijalna skrb, primarna zdravstvena zaštita
· Provedba mjera Socijalnog programa Općine za 2023. godinu
· suradnja sa CZSS Korčula na planu rješavanje tekuće problematike iz domene socijalne patologije i socijalne skrbi
· suradnja sa GD CK Korčula (lokalne humanitarne aktivnosti, akcije ddk )
· na početku (07/2023) i kraju izvještajnog razdoblja (12/2023) ukupno 2 samca - korisnika prava na ZMN 
· utvrđeno pravo na naknadu za troškove stanovanja korisnicima zajamčene minimalne naknade (sukladno novom Zakonu o socijalnoj skrbi)
· informiranje i pružanje savjeta o načinu i mogućnostima ostvarivanja različitih  prava (nac.mirovina, zapošljavanje, pomoć u kući, prava iz sustava soc.skrbi)
· izdano 9 * rješenja za novorođenu djecu (7-12/23)

	prvo dijete
	drugo dijete
	treće dijete
	ukupno

	7
	2
	0
	9


· revizija rješenja/prava na stalnu naknadu za novorođeno dijete (na rok od 5 godina) temeljem Pravilnika o kriterijima, uvjetima i načinu ostvarivanja prava na potporu za novorođeno dijete i stalnu novčanu pomoć prema Socijalnom programu Općine Vela Luka (Sl.Glasnik Općine Vela Luka br. 5/11)
razdoblje 	broj korisnika		iznos
	01/2023		21		1.725,36 €
	02/2023		21		1.725,36 €
	03/2023		21		1.725,36 €
	04/2023		20		1.592,64 €
	05/2023		20		1.592,64 €
[bookmark: _Hlk163043031]	06/2023		20		1.592,64 €
	07/2023		20		1.592,64 €
	08/2023		20		1.592,64 €
	09/2023		20		1.592,64 €
	10/2023 		20		1.592,64 €
	11/2023		19		1.526,28 €
	12/2023		19		1.526,28 €
· utvrđeno pravo na 3 jednokratne novčanih naknada (1 zahtjevu nije udovoljeno)
· objava javnog poziv za sufinanciranje troškova medicinski potpomognute oplodnje (MPO) u 2023. godini (utvrđivanje kriterija i dokumentacije)
· donošenje odluke o dodjeli poklon bona za božićno-novogodišnje blagdane umirovljenicima, upućivanje javnog poziva i realizacija mjere (236 korisnika mjere)
· na temelju  Pravilnika o financiranju programa, projekata i manifestacija koje provode organizacije civilnog društva (Sl. glasnik Općine Vela Luka br. 13/2018) i smjernica za donošenje Proračuna Općine Vela Luka za 2024.  raspisan je natječaj za institucionalnu potporu organizacijama civilnog društva iz područja socijalne skrbi i unaprjeđenja zdravlja u 2024.godini
· Iako zdravstvena zaštita nije u djelokrugu ingerencija Općine, kako bi omogućili bolju zdravstvenu skrb našim stanovnicima, a u okviru naših mogućnosti i ovlasti, nastavljamo ulagati sredstva za zdravstvenu zaštitu i dostupnost liječnika. 
Nakon ranije potpisanih Ugovora s Domom zdravlja “Dr.Ante Franulović” (medicinski nadstandard, subvencioniranje smještaja), potpisan je Ugovor o sufinanciranju troškova podstanarstva za liječnika u Specijalnoj bolnici za medicinsku rehabilitaciju Kalos. Ugovor su potpisale načelnica Katarina Gugić i ravnateljica Kalosa Damira Bojić, a istim se Općina Vela Luka obvezala financirati troškove smještaja stanovanja jednog liječnika. Vrijednost Ugovora za 2024.g.iznosi 3.960,00 eura. 

· Potpisan je ugovor o zajedničkom financiranju dodatnog medicinskog tima u turističkoj sezoni 2023. godine, između Dubrovačko-neretvanske županije, Općine Vela Luka i Doma zdravlja „Dr.Ante Franulović“ Vela Luka, čime je u periodu ljetne turističke sezone, od 01. srpnja do 31. kolovoza, osigurana zdravstvena zaštita turistima za rad popularno nazvane turističke ambulante. Ovim ugovorom Dubrovačko-neretvanska županija i Općina Vela Luka zajednički su  financirali dodatni medicinski tim sa ukupno 9.259,00 eura. 

4.4.2. Odgoj, obrazovanje; briga za djecu i predškolski odgoj
· suradnja sa DV Radost, Osnovnom školom Vela Luka, OGŠ „Oliver Dragojević“ i Srednjom školom Vela Luka
· utvrđivanje prava na dodatno subvencioniranje vrtićkih programa (9 rješenja, dva u 100% iznosu)
· donošenje odluke o lista deficitarnih zanimanja (zvanja), kao i odluke o broju i visini stipendija za provedbu natječaja za stipendiranje u školskoj/akademskoj 2023./2024.
· raspisivanje natječaja za dodjelu stipendija za školsku/akademsku godinu 2023./2024.
· obrada prijava i izrada liste prvenstva
· zaključeni su ugovori o stipendiranju sa novim stipendistima
(dodijeljeno 11 novih stipendija (2 učeničke i 9 studentskih) te u ovom trenutku Općina stipendira 30 studenata i učenika
· realizacija svih mjera Programa javnih potreba u odgoju i obrazovanju za 2023.g. (Program podizanja kvalitete nastave i materijalnog položaja učenika, Projekti OŠ: „Čitanjem do zvijezda“ i „Luško navišćavanje“, Program podizanja kvalitete nastave i materijalnog položaja učenika, Učenička zadruga SŠ Vela Luka ANKORA, Program pripreme državne mature…)
· javni poziv i obavijest roditeljima učenika Osnovne škole Vela Luka za realizaciju poklon bona za nabavku drugog nastavnog materijala u svoti od 28,00 EUR po učeniku
· u okviru Programa javnih potreba u odgoju i obrazovanju Općine Vela Luka za 2023. godinu, kojom je osigurano 133,00 € za svakog učenika Srednje škole Vela Luka
· priprema I. i II. izmjena i dopuna programa javnih potreba u odgoju i obrazovanju u svezi sa rebalansom Proračuna Općine za 2023.
· Saniran je dio krovišta zgrade  dječjeg vrtića Radost u Veloj Luci

· Nove cijene Dječjeg vrtića „Radost“
Na moj prijedlog na 16. sjednici Općinskog vijeća donesena je Odluka o smanjenju cijene usluga u Dječjem vrtiću „Radost“. Prema novoj Odluci postojeća cijena participacije smanjena je za 30 posto, a za roditelje s dvoje i više djece predviđena je i dodatna subvencija od 10 posto. 

	
	JASLICE
	PETOSATNI PROGRAM
	DEVETOSATNI PROGRAM 

	NOVA CIJENA  (€)
	55,74
	29,73
	51,10

	STARA CIJENA (€)
	79,63
	42,47
	73,00


Općina je provela korekciju cijena kao nastavak natalitetne politike. Kroz različite programe i mjere na području odgoja, obrazovanja, kulture, sporta i gospodarstva nastoji podržati obitelji i djecu kako bi bolje mogli odgovoriti na izazove suvremenog života. Navedene cijene se primjenjuju od 1.siječnja 2024.g.
4.4.3. Kultura, tehnička kultura, sport
Vela Luka je 3. općina u RH po izdvajanju za kulturu. Pokazatelj je to Ministarstva financija po udjelu u proračunu upravo za ulaganja u kulturi.  Svako ulaganje u kulturu se isplati, a kultura i turizam postaju sve jači oblik suradnje i sve je više projekata na tom području. 
· na temelju  Pravilnika o financiranju programa, projekata i manifestacija koje provode organizacije civilnog društva (Sl. glasnik Općine Vela Luka br. 13/2018) i smjernica za donošenje Proračuna Općine Vela Luka za 2024., raspisan je
· natječaj za institucionalnu potporu udrugama u području kulture u 2024. godini
· natječaj za institucionalnu potporu udrugama u području sporta (članicama Zajednice sportskih udruga Vele Luke) u 2024. godini
· postupak provjere prijavljenih programa i projekata
· praćenje aktualnosti i redovno informiranje udruga i ustanova u kulturi i športu o otvorenim natječajima za moguće financiranje njihovih projekata, praćenje rada udruga na općinskim mrežnim stranicama.

4.4.4. Arhiv, informiranje
· Rad s korisnicima:
· rješavanje zahtjeva za pristup arhivskom gradivu  
· rješavanje zahtjeva za pravo na pristup informacijama
· Obavljanje poslova pismohrane i priprema Pravila za upravljanje dokumentarnim gradivom Općine Vela Luka sa popisom dokumenata
· Izrada godišnjeg zbirnog popisa dokumentarnog gradiva Općine Vela Luka za 2022., prebacivanje  u XML datoteku i slanje u Državni arhivu u Dubrovniku
· Redovno slanje službenih dokumenata Općine Vela Luka Središnjem državnom uredu za razvoj digitalnog društva
· Izrada godišnjeg Izvješća o provedbi zakona o pravu na pristup informacijama za 2022.
· Uređivanje službene web stranice Općine Vela Luka 

4.4.5. Poljoprivreda, šumarstvo
· raspisan Natječaj za institucionalnu potporu udrugama u području poljoprivrede, zaštite okoliša i energetske učinkovitosti u 2024. godini
· Aktivnosti i mjere u suradnji s Poduzetničkim inkubatorom Vela Luka
· Prikupljanje informacija o elementarnoj nepogodi u Veloj Luci (održavanje sastanaka s Povjerenstvom za procjenu šteta, pisanje dopisa Županu DNŽ za proglašenje elementarne nepogode, komunikacija za DNŽ i Ministarstvom poljoprivrede, prikupljanje prijava građana o nastaloj šteti, unos podataka svih prijavljenih korisnika u APIS sustav
4.4.6. Projekti Općine Vela Luka
· “Radost za obitelj“ 
EU projekt kojim smo osigurali produljeni rad vrtića, opremanje vrtića, edukacije odgojno-obrazovnog i stručnog kadra, unaprjeđenje sportskog i uvođenje kraćeg programa ranog učenja engleskog jezika koji je stvorio 8 novih radnih mjesta, završio je u rujnu. Projekt se financirao iz  Europskog socijalnog fonda, operativnog programa Učinkoviti ljudski potencijali. Svjesni važnosti projekta, Općina Vela Luka je nakon što je nova pedagoška godina započela, osigurala dodatna sredstva za nastavak provođenja dva posebna programa i nastavak rada svih zaposlenika iz Projekta. Na taj način vrtić je značajno unaprijedio kvalitetu svoga rada. 
· “Radost za Velu Luku“ - izgradnja novog dječjeg vrtića na Močnom lazu
Krajem 2022. Općina Vela Luka zaprimila je od Ministarstva znanosti i obrazovanja Odluku o financiranju projekta Izgradnja novog vrtića „Radost za Velu Luku“, kojom će joj biti dodijeljeno 1.146.725,06 eura bespovratnih sredstava. Općina je Ugovor o dodjeli bespovratnih sredstava potpisala 2023. nakon čega je nastavila s procesom rješavanja prostorno-planske dokumentacije te izradom idejnog projekta za novi vrtić.

· Projekt „POMAŽEMO ZAJEDNO“

 „Pomažemo zajedno“
Projekt: „Zaželi - program zapošljavanja žena“ pod nazivom „POMAŽEMO ZAJEDNO“
Nositelj projekta: Općina Vela Luka
Partneri: Grad Korčula, Općine Blato, Lumbarda i Smokvica, Hrvatski zavod za zapošljavanje i Centar za socijalnu skrb Korčula
Projekt je pridonio  borbi protiv siromaštva i socijalne isključenosti te poboljšao kvalitetu života krajnjim korisnicima.  Cilj projekta je bio uključiti 18 žena, pripadnica ranjive skupine na tržište rada i to na način da one kroz 6 mjeseci pružaju brigu i skrb krajnjim korisnicima, starijima i nemoćnima. Dana 5. srpnja je u  konferencijskoj Sali hotela Korkyra održana završna konferencija projekta „Pomažemo zajedno“. Projekt je u potpunosti financiran iz Europskog socijalnog fonda, programa Učinkoviti ljudski potencijali 2014.-2022. preko natječaja „Zaželi – program zapošljavanja žena – faza III“.
Projekt je prijavila Općina Vela Luka uz pomoć LAG-a 5 i to za cijelo područje otoka Korčule. 
Rezultati: 
· 16 zaposlenih žena 
· 108 starijih i nemoćnih osoba pružena pomoć i podrška
Pripadnice ranjive skupine na tržištu rada 6 mjeseci pružale su  brigu i skrb o krajnjim korisnicima

· [bookmark: _Hlk143693919]Praćenje aktualnosti i redovno informiranje o otvorenim natječajima za moguće financiranje projekata od interesa za Općinu Vela Luka
· Prijava projekta „Uređenje park-šume Ošjak“ na Javni poziv Fonda (FZOEU) za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO 9/2023). Projekt odobren. 
· Prijava projekta „ZAŽELI-NISI SAM“ na Poziv na dostavu projektnih prijedloga „Zaželi – prevencija institucionalizacije“ Broj poziva: SF.3.4.11.01. Projekt odobren. 
· Prijava projekta „ZAMJENA RASVJETE ENERGETSKI UČINKOVITIJOM U SPORTSKOJ DVORANI „VELA LUKA“ NA MOČNOM LAZU, faza 2“ na Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina u 2024. godini. Projekt odobren. 
· Prijava projekta „Adaptacija zgrade javne i društvene namjene „Meneginova kuća““ na Javni poziv za predlaganje javnih potreba u kulturi Republike Hrvatske za 2024. godinu. Projekt nije odobren. 
· Pomoć Centru za kulturu Vela Luka pri prijavi projekata: 
· „Trag u beskraju – sjećanje na Olivera Dragojevića 2024.“ – Ministarstvo kulture i medija. Projekt odobren. 
·  „V. faza adaptacije zgrade Centra za kulturu za potrebe Zavičajnog muzeja s muzejskom zbirkom „Oliver Dragojević“ – Ministarstvo kulture i medija. Projekt odobren. 
·  „Nabava informatičke opreme za potrebe prezentiranja sadržaja u Veloj spili“. 
· Prijava projekta „TRAG U BESKRAJU” – Obilježavanje sjećanja na Olivera Dragojevića“ na Javni poziv za iskaz interesa za sufinanciranje projekata organizacije manifestacija u turizmu te drugih oblika promidžbe poduzetništva I turizma u Dubrovačko-neretvanskoj županiji za 2023. godinu. Projekt odobren. 
· Pomoć udruzi Lanterna VL pri prijavi projekta “Promocija knjige u sklopu manifestacije „Trag u beskraju“” na Poziv za predlaganje programa javnih potreba u kulturi Dubrovačko-neretvanske županije za 2024. godinu. Projekt nije odobren. 
· Prijava projekta „„TRAG U BESKRAJU” – Obilježavanje sjećanja na Olivera Dragojevića“ i „STAJUN OD LUMBLIJE“ na Poziv za predlaganje programa javnih potreba u kulturi Dubrovačko-neretvanske županije za 2024. godinu. Oba projekta su odobrena. 
· Prijava projekta na Javni poziv za neposredno su/financiranje uklanjanja otpada odbačenog u okoliš (tzv. “divlja odlagališta”) (ZO-1/2023). Projekt odobren. 
· Priprema dokumenata i materijala za prijavu projekta „Zavičajni muzej Vela Luka“ i popunjavanje tablica o projektima s područja naše JLSU u okviru  Nacionalnog plana oporavka i otpornosti na zahtjev Uprave za otoke, a radi praćenja i usklađenja s planiranim projektima iz ITP-a za otoke.
· Popunjavanje upitnika u svrhu izrade izvješća o stanju okoliša Dubrovačko-neretvanske županije 2019.-2022. na zahtjev DNŽ (Upravni odjel za zaštitu okoliša i komunalne poslove)
· Pregled i sugestije na nacrt Teritorijalne strategije razvoja otoka Dubrovačko-neretvanske županije do 2027. godine.
· Nadopuna dokumentacije za projekte „Energetska obnova upravno poslovne zgrade Općine Vela Luka na adresi Obala 3 br. 19, Općina Vela Luka“ i „Energetska obnova dječjeg vrtića "Radost" na adresi Ulica 27 br. 17, Općina Vela Luka“ (NPOO). Oba projekta su odobrena. 
· Poziv udrugama za dostavu izvješća po realiziranim projektima
· Popunjavanje obrasca za definiranje/mapiranje društvenih izazova jedinica lokalne samouprave DNŽ, na zahtjev DUNEA-e slijedom uputa MRRFEU 
· Praćenje aktualnosti i redovno informiranje udruga, ustanova u kulturi i športu, poduzetnika i obrtnika o otvorenim natječajima za moguće financiranje njihovih projekata.	
· Pomoć udrugama s područja Općine s prijavom projekata na Javne pozive





Načelnica
Katarina Gugić, bacc.oec.

 










[image: ]
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

Klasa: 
Urbroj: 

Vela Luka, ___________2024. god.

Na temelju članka 35.b. Zakona o lokalnoj i područnoj (regionalnoj) samoupravi (NN 33/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19, 144/20) te članka  41. Statuta Općine Vela Luka ("Službeni glasnik Općine Vela Luka br. 11/21), Općinsko vijeće Općine Vela Luka na svojoj ___. sjednici održanoj ____ 2024. godine donijelo je slijedeći

ZAKLJUČAK

1. Prima se na znanje i prihvaća Izvješće o radu  Načelnice za razdoblje srpanj - prosinac 2023. godine".

1. Ovaj će se Zaključak objaviti u "Službenom glasniku Općine Vela Luka"  zajedno sa "Izvješćem".



Predsjednik Općinskog vijeća
Zoran Manestar

[bookmark: _GoBack]OBRAZLOŽENJE


Sukladno zakonskim i statutarnim obvezama (Temeljem članka 35. b Zakona o lokalnoj i područnoj (regionalnoj) samoupravi NN 33/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19, 144/20 te članka 41. Statuta Općine Vela Luka) , Načelnica dva puta godišnje podnosi Općinskom vijeću izvješće o svom radu. Izvješće se podnosi u uobičajenoj formi, budući da niti propisom niti određenim smjernicama nije određena forma izvješća. Ovim izvješćem obuhvaćene su aktivnosti izvršene na području Općine Vela Luka u razdoblju od 1.srpnja do 31. prosinca 2023.g.
Predlaže se Općinskom vijeću da primi na znanje i prihvati Izvješće Načelnice za razdoblje srpanj-prosinac 2023. godine".






2

image3.png




image1.jpeg




image2.png




